Εμμανουήλ Ζαπάρτας

Ο Εμμανουήλ (Μανώλης) Ζαπάρτας (1925-2016) του Δημητρίου, ήταν Έλληνας πολιτικός , έμπορος και διευθυντικό στέλεχος εταιρειών. Υπηρέτησε ως βουλευτής Έβρου από το 1961 ως το 1967.

 Βιογραφία 
 Νεανικά χρόνια και αντιστασιακή δράση 
Γεννήθηκε στο Διδυμότειχο στις 2 Αυγούστου του 1925. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 64, αρ. 324).
Πατέρας του ήταν ο Δημήτριος Ζαπάρτας, καπνέμπορος, πρώην δήμαρχος Διδυμοτείχου και στέλεχος του Κόμματος Φιλελευθέρων. Κατά την περίοδο της Κατοχής ανέπτυξε έντονη αντιστασιακή δράση . Αρχικά εργάστηκε ως υπάλληλος στην Αγροτική Τράπεζα και στην συνέχεια ασχολήθηκε με το εμπόριο  στην πατρική επιχείριση καπνων. Μετά την επιβολή της στρατιωτικής  δικτατορίας την 21η Απριλίου του 1967 εγκαταστάθηκε μόνιμα στην Αθήνα, όπου ανέλαβε ως Γενικός Διευθυντής στο Εργοστάσιο Παπάζογλου και στην συνέχεια ως Διευθυντής Προσωπικού, Πωλήσεων, Γενικός Διευθυντής και εκτελεστικό μέλος του Δ.Σ. της εταιρίας " Athenee - Αφοί Τσιτσόπουλοι " .

 Πολιτική σταδιοδρομία 
Το 1950 ολοκληρώνοντας την σχεδόν τετράχρονη στρατιωτική του θητεία ανέλαβε διευθυντής του Γραφείου του υπουργού Εθνικής Άμυνας Φίλιππου Μανουηλίδη . Η κοινοβουλευτική παράδοση της Θράκης από το 1920 μέχρι το 2017 , faros-24.gr, 5 Απριλίου 2017, αφιέρωμα του καθηγητή Διεθνούς Δικαίου Σταμάτη Γεωργούλη, ανακτήθηκε στις 20 Μαΐου 2020.
Υπήρξε στέλεχος του Κόμματος Φιλελευθέρων αλλά και στενός συνεργάτης και φίλος του Γεωργίου Παπανδρέου. Πρωτοπολιτεύτηκε με το Κόμμα Φιλελευθέρων το 1956. Στις εκλογές του 1961 εξελέγη  βουλευτής Έβρου με την Ένωση Κέντρου και επανεξελέγη το 1963 και τέλος το 1964 πρώτος στο νομό με 11.897 ψήφους.εκλογές αρχές '60 , Γραφική, Παλιά Αλεξανδρούπολη, 15 Φεβρουαρίου 2012, ανακτήθηκε στις 20 Μαΐου 2020.
Ως βουλευτής συνέβαλε ενεργά σε έργα ανάδειξης της περιοχής του και ιδιαίτερα στην κατασκευή επαρχιακών δρόμων, στην αντιπλημμυρική προστασία του Διδυμοτείχου, στην επιλογή του Έβρου ως τόπου για την ίδρυση του εργοστασίου Ζαχάρεως, στην επιδότηση και δανειοδότηση της δρομολόγησης του πρώτου μικρού Φέρρυ - μποτ Σαμοθράκης - Αλεξανδρούπολης και σε πολλά άλλα.

Μεταπολιτευτικά, πολιτεύτηκε ξανά στον Έβρο με την Ένωση Κέντρου - Νέες Δυνάμεις το 1974 και έλαβε 2.207 ψήφους αλλά δεν εξελέγη.

 Τελευταία χρόνια 
Διετέλεσε ο πρώτος Γενικός Διευθυντής στα Καταστήματα Αφορολογήτων Ειδών (Duty Free Shops) όταν αυτά κρατικοποιήθηκαν από την κυβέρνηση του Κωνσταντίνου Καραμανλή (1978) και σύμβουλος Διοίκησης στην καπνοβιομηχανία " Αφοι Καρέλια " (1984).

Διετέλεσε επίσης Γενικός Γραμματέας , Πρόεδρος και Επίτιμος Πρόεδρος της Ένωσης τέως Βουλευτών & ΕυρωβουλευτώνΗ Πρόεδρος της Βουλής έκοψε την πίτα της Ένωσης συνταξιούχων Βουλευτών, Βουλή των Ελλήνων, 29 Ιανουαρίου 2006, ανακτήθηκε στις 20 Μαΐου 2020.Ελένης Μπίστικα, Μεσίστια η σημαία στο Δημαρχείο Μεσολογγίου για τον Κωνσταντίνο Τρικούπη, kathimerini.gr, 16 Μαΐου 2002, ανακτήθηκε στις 20 Μαΐου 2020..

Πέθανε σε ηλικία 91 ετών στο Νέο Ψυχικό της Αττικής, στις 23 Απριλίου 2016.

 Παραπομπές 

 Πηγές 


Κατηγορία:Βουλευτές Έβρου
Κατηγορία:Βουλευτές εκλεγμένοι με την Ένωση Κέντρου